Η ποιότητα των λεξικών αναπαραστάσεων στο νοητικό λεξικό και η σχέση της με τη φωνολογική και τη μορφολογική επίγνωση
Creators: name: Στράντζαλη, Ιωάννα Αθανασίου
Publisher: name: Aristotle University of Thessaloniki
Year: 2019
Subjects: Νοητικό λεξικό
Φωνολογική επίγνωση
Μορφολογική επίγνωση
Mental lexicon
Phonological awareness
Morphological awareness

description: Η αναγνώριση και η ορθογραφημένη γραφή λέξεων είναι χαμηλού επιπέδου διαδικασίες, απαραίτητες για την ανάπτυξη των ικανοτήτων παραγωγής και κατανόησης κειμένων. Σύμφωνα με έρευνες, οι μαθητές πρέπει να αυτοματοποιήσουν τις χαμηλού επιπέδου διαδικασίες, ώστε να αποδεσμεύσουν γνωστικούς πόρους. Η αυτοματοποίηση των διαδικασιών προκύπτει από την ανάπτυξη του νοητικού λεξικού. Κεντρικός στόχος της έρευνας είναι η διερεύνηση της δομής του νοητικού λεξικού και η συμβολή του στην αναγνώριση, ορθογραφημένη γραφή και γνώση των σημασιών των λέξεων, καθώς η επιστημονική αυτή πτυχή δεν έχει ερευνηθεί σε μεγάλο βαθμό. Για το σκοπό αυτό χρησιμοποιήθηκαν δυο έργα φωνολογικής επίγνωσης, δυο μορφολογικής επίγνωσης, ένα αναγνώρισης λέξεων, ένα ορθογραφημένης γραφής λέξεων και ένα γνώσης των σημασιών των λέξεων. Στην έρευνα συμμετείχαν 201 μαθητές και μαθήτριες της Δ΄ και Ε΄ τάξης του νομού Θεσσαλονίκης. Από τα αποτελέσματα φάνηκε πως τα παιδιά αυτής της ηλικιακής ομάδας έχουν αναπτύξει αρκετά τη φωνολογική επίγνωση και την αναγνώριση λέξεων, ενώ αντιμετώπισαν αρκετές δυσκολίες στα υπόλοιπα τρία έργα. Στο έργο φωνολογικής επίγνωσης ο χειρισμός του φωνήματος ήταν ευκολότερος συγκριτικά με το χειρισμό της συλλαβής, ενώ στο έργο μορφολογικής επίγνωσης η κλιτική μορφολογία ήταν ευκολότερη από την παραγωγική. Επιπλέον, στο έργο αναγνώρισης λέξεων οι επιδόσεις των μαθητών ήταν πολύ υψηλές, σε αντίθεση με το έργο ορθογραφημένης γραφής και γνώσης των σημασιών των λέξεων. Βασικός παράγοντας για την ορθογραφημένη γραφή ήταν η συλλαβική δομή και το μήκος των λέξεων, καθώς φάνηκε πως η συχνότητα εμφάνισης επηρέαζε λιγότερο την επίδοση των παιδιών. Στο έργο γνώσης των σημασιών των λέξεων οι μαθητές αντιμετώπισαν δυσκολίες στην απόδοση των ορισμών και οι επιδόσεις τους ήταν οι πιο χαμηλές συγκριτικά με τα υπόλοιπα έργα. Οι αναλύσεις πολλαπλής παλινδρόμησης έδειξαν πως ο καλύτερος προβλεπτικός παράγοντας του έργου αναγνώρισης λέξεων ήταν το έργο ορθογραφημένης γραφής και το αντίστροφο, ενώ το έργο μορφολογικής επίγνωσης εξηγούσε το μεγαλύτερο ποσοστό διακύμανσης του έργου γνώσης των σημασιών των λέξεων. Συμπερασματικά, οι μαθητές δεν έχουν ολοκληρωμένες νοητικές αναπαραστάσεις για όλες τις λέξεις και γι’ αυτό χρησιμοποιούν τις μεταγλωσσικές τους ικανότητες, οι οποίες συχνά τους οδηγούν σε λάθη στις διαδικασίες της αναγνώρισης και της ορθογραφημένης γραφής λέξεων
description: Word recognition and spelling are low order skills that are necessary for the development of text composition and comprehension. Research findings show that the low order skills must be automatic so that they release cognitive resources for higher order processes. Processes automation comes as a result of the mental lexicon development. The main aim of this research is the investigation of mental lexicon’s structure as well as its contribution to recognition, spelling and knowledge of words’ meaning, since that scientific aspect of reading comprehension has not been widely researched. For this purpose, two phonological awareness tasks, two morphological awareness tasks, one word recognition task, one spelling task and one knowledge of words meaning task were used. 201 4th and 5th grade students of Thessaloniki regional unit were participated in the study. As a result appeared that the students of this age have developed their phonological awareness and word recognition process, while they encountered difficulties with the remaining 3 tasks. At the phonological awareness task the phoneme manipulation was easier than the syllable manipulation, while at the morphological awareness task the inflection morphology was easier than the derivational morphology. Therefore, at the word recognition task students’ performance was higher than in spelling and knowledge of words’ meaning tasks. The main predictive factor for spelling was syllabic structure and words’ length, as it appeared that the words’ frequency influenced students’ performance less. At knowledge of words’ meaning task students faced difficulties in words’ definition. Multiple regression analysis proved that word recognition task was correlated with spelling tasks, while morphological awareness task was correlated with knowledge of the words’ meaning task. It was concluded that, students haven’t complete mental representations for every word and due to that they use their metalinguistic abilities, which usually cause them to mistakenly recognize and spell words